Nury Meredow

Nury Meredow (bilinýän ady bilen Kasoý; 29-njy mart 1973 — 5-nji dekabr 2010, Aşgabat) — türkmen estrada we halk bagşysy. Türkmenistanda ilkinji gezek geçirlen "Ýaňlan Diýarym" bäsleşiginiň ýeňijisi (1992 ý.).

 Şahsy durmuşy we kariýerasy 
Nurmuhammet Meredow 1973-nji ýylyň 29-njy martynda Aşgabat şäheriniň Köşi obasynda eneden dogulýar. Ol 1992-nji ýylyň dekabr aýynyň 2-ne Ogulmerjen Meredowa bilen toý edip durmuş gurýar. Onuň Didarmuhammet (1998) we Hezretmuhammet (2001)  atly ogly hemem Dünýä atly (2003) gyzy bar. Onuň ogullary Didarmuhammet we Hezretmuhammet kakasynyň ýollaryny dowam etýärler. Didarmuhammet şu wagt Türkmen döwlet binagärlik-gurluşyk institutynda bilim alýar.

 Aradan çykmagy 
Nurmuhammet Meredow 2010-njy ýylyň 5-nji dekabrynda 38 ýaşynyň içinde  aradan çykdy. Bagşy 6-njy dekabrda Ak bugdaý etrabynyň Magtymguly daýhan birleşigindäki Seýit Jemaleddin öwlüýäsinde jaýlandy. Nurmuhammet aramyzdan ir giden bolsada onuñ aýdan aýdymlary häzirki wagtda-da halk arasynda giñden diñlenilýär we ýaş bagşylaryñ arasynda toýlarymyzda hem aýdylýar.w

 Aýdymlary we diskografiýasy 
Nury Meredowyň aýdymlary türkmenleriň arasynda giňden diňlenilýär. Onuň aýdymlarynyň köp bölegi Türkmenistanyň aýdym saýty bolan Aydym.com-da hem ýerleşdirilipdir.  Nury Meredowyň aýdymlary onuň ýogalmagyndan 10 ýyl geçendigine seretmezden, 2020-nji ýylda onuň "Biwepa", "Bileje okan gyzlarym", "Klasdaş", "Merjenim" aýdymlary Aydym.com saýtynyň iň köp diňlenýän 200 aýdymynyň arasyna girmegi başardy. Onuň Aydym.com saýtynda hasaba alynan aýdymlarynyň sanawy: 

 Nury Meredow - Klasdaş 
 Nury Meredow - Merjenim 
 Nury Meredow - Gunça 
 Nury Meredow - Bileje okan gyzlarym
 Nury Meredow - Biwepa  
 Nury Meredow - Saýadym 
 Nury Meredow - Bu dünýäde
 Nury Meredow - Gülbahar
 Nury Meredow - Maýsa
 Nury Meredow - Mahymjan 
 Nury Meredow - Sen dälmi
 Nury Meredow - Söýgüli ýarym
 Nury Meredow - Alma bişende gelgin
 Nury Meredow - Bagyşla meni
 Nury Meredow - Aýby ýok
 Nury Meredow - Baharym 

Nury Meredowyň jemi 47 albomy we 380-den gowrak aýdymynyň bardygy aýdylýarAydym.com - Nury Meredowyň hemme aýdymlary. 2020 ýyl. Aşgabat/Türkmenistan. . 
 Lakamy 
Nury Meredowyň gözi dar, gysga bolany üçin, oňa heniz çagalyk döwründen, rus dilinde çaşy, gyşyk diýen manyny berýän: "Kasoý" (rus. косой) lakamy dakylypdyr. Bu lakama halypa Nury hiçem gaty görmezdi we şol lakamy bilen hem, ol halk içinde belli boldy.Nury Meredow türkmen bagşylaryñ içinde iñ tanalýanydyr.

 Salgylanmalar 

Kategoriýa:Şahsyýetler